b'\n_START_ARTICLE_\nMiha Debevec (zdravnik)\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1961 na ljubljanski Medicinski fakulteti, 1970 je opravil specializacijo iz radiologije ter 1974 doktoriral. V letih 1967\xe2\x88\x921995 je bil zaposlen na Onkolo\xc5\xa1kem in\xc5\xa1titutu v Ljubljani, od 1975 deluje tudi na Medicinski fakulteti v Ljbljani, od 1996 kot redni profesor. V raziskovalnem delu se je posvetil predvsem diagnostiki, zdravljenju in prepre\xc4\x8devanju plju\xc4\x8dnega raka s poudarkom na radioterapiji in zdravljenju mikrocelularnega plju\xc4\x8dnega raka. Sam ali v soavtorstvu je objavil ve\xc4\x8d znanstvenih in strokovnih \xc4\x8dlankov.'